3.Όταν μιλάμε για μείωση των δημοσίων δαπανών, μιλάμε πριν απ’όλα για μείωση των νέων διορισμών, τη συγχώνευση οργανισμών, την επιλεγμένη αλλά γρήγορη αποκρατικοποίηση μιας σειράς φορέων. Είναι φανερό. Αν δε μειωθεί δραστικά και γρήγορα το δημόσιο, τα ελλείμματα θα παραμένουν υψηλά και κάθε προσπάθεια θα βαραίνει την πλάτη των συνήθων υποζυγίων. Αλήθεια, γιατί η ΕΡΤ να διαθέτει 3.500 εργαζομένους όσους σχεδόν το BBC; Αλήθεια, έχει ελέγξει κανείς τι συμβαίνει σε ορισμένους δήμους με τις μαζικές προσλήψεις διαφόρων τύπων σε αυτό το πρώτο εξάμηνο των θητειών των νέων δημοτικών αρχών; Αλήθεια, υπάρχει ακόμα εκείνη η δημόσια επιχείρηση του υπουργείου Υγείας που κατασκεύαζε… χαλιά; Για ποια μείωση δαπανών μιλάμε; Αυτό που μου κάνει βέβαια εντύπωση, είναι οι όποιες αντιδράσεις υπήρχαν από βουλευτές του ΠΑΣΟΚ για το Μεσοπρόθεσμο εστιάζονταν κύρια σε θέματα αποκρατικοποιήσεων και όχι στα βαριά φορολογικά μέτρα που θα αισθανθούμε όλοι στο πετσί μας. Γιατί άραγε;